ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΞΑΝΘΗΣ

ΔΗΜΟΣ ΞΑΝΘΗΣ

Γραφείο Συμπαραστάτη του δημότη

 και της επιχείρησης Αριθμός πρωτοκόλλου: \*\*\*

Πλατεία Δημοκρατίας Ξάνθη

ΔΗΜΑΡΧΙΑΚΟ ΜΕΓΑΡΟ ΞΑΝΘΗΣ Ξάνθη, 07/07/2015

Τηλ. 25413 50800

 mail. symparastatis@cityofxanthi.gr

 ΔΙΑΜΕΣΟΛΑΒΗΣΗ 5 (Άρθρο 77 παρ. 3 Ν.3852/2010)

ΠΡΟΣ

\*\*\*\*\*\*\*\*\*\*, κατοίκου Ξάνθης (\*\*\*\*\*\*\*\*\*\*\*\*\*\*\*)

K οινοποίηση

Διεύθυνση Τεχνικών Υπηρεσιών

**Ι. Η καταγγελία**

 1. Ο Συμπαραστάτης του Δημότη και της Επιχείρησης δέχθηκε την υπ' αρ. πρωτ. \*\*\*\*\*\*/07-07-2015 καταγγελία, της \*\*\*\*\*\*\* κατοίκου Ξάνθης επί της οδού \*\*\*\*\*\*\*\*\*\*\*\* και \*\*\*\*\*\*, η οποία έλαβε αρ. \*\*\*\*\* στο μητρώο καταγγελιών.

2. Η καταγγέλλουσα αναφέρει ότι στον μονόδρομο της οδού \*\*\*\*\*\* στην Ξάνθη η οποία οδός διέρχεται έμπροσθεν του κτιρίου της Αστυνομικής Διεύθυνσης Ξάνθης, επιτρεπόταν στάση και στάθμευση ακόμη και στην αριστερή πλευρά του δρόμου. Κατόπιν αυτού, θεωρεί πως αδίκως επιβλήθηκε απαγόρευση της στάθμευσης στην ανωτέρω οδό, αφού υπάρχει οξυμένο πρόβλημα στάθμευσης στην περιοχή.

**ΙΙ. Η αρμοδιότητα του Συμπαραστάτη του Δημότη και της Επιχείρησης**

3. Σύμφωνα με το άρθρο 77 παρ. 3 του Ν.3852/2010, ο Συμπαραστάτης του Δημότη και της Επιχείρησης δέχεται καταγγελίες άμεσα θιγόμενων πολιτών ή επιχειρήσεων για κακοδιοίκηση από τις υπηρεσίες, τα νομικά πρόσωπα και τις επιχειρήσεις του Δήμου και διαμεσολαβεί για την επίλυση των σχετικών προβλημάτων, ενώ είναι υποχρεωμένος να απαντά εγγράφως ή ηλεκτρονικά, στους ενδιαφερομένους. Με την παρούσα εκπληρώνεται η εν λόγω υποχρέωση απάντησης.

4. Στη συγκεκριμένη υπό κρίση υπόθεση, η καταγγελία αφορά αρμοδιότητα της Διεύθυνσης Τεχνικών Υπηρεσιών και επομένως ο Συμπαραστάτης του Δημότη και της Επιχείρησης είναι αρμόδιος να ασκήσει την διαμεσολαβητική του παρέμβαση.

**ΙΙΙ. Εξέταση της υπόθεσης.**

Για την υπόθεση ισχύει σύμφωνα με το άρθρο 79 παρ. 1 του ν. 3463/2006 οι δημοτικές αρχές ρυθμίζουν θέματα της αρμοδιότητάς τους εκδίδοντας τοπικές κανονιστικές αποφάσεις στο πλαίσιο της κείμενης νομοθεσίας με τις οποίες: εδ.4 Για τη ρύθμιση της κυκλοφορίας, των μονοδρομήσεων και κατευθύνσεων της κυκλοφορίας, τον προσδιορισμό κα τη λειτουργία των χώρων στάθμευσης των οχημάτων, καθώς και για την τοποθέτηση και λειτουργία μετρητών ή εγκαταστάσεων ρύθμισης της στάθμευσης οχημάτων σε κοινόχρηστους χώρους.

Επίσης σύμφωνα με το άρθρο 82 παρ. 1 εδ.α΄ και παρ. 2 εδ. α΄του ν. 3463/2006 οι κανονιστικές αποφάσεις, που αφορούν τη ρύθμιση της κυκλοφορίας, τον καθορισμό πεζοδρόμων, μονοδρομήσεων και κατευθύνσεων της κυκλοφορίας, τον προσδειορισμό και τη λειτουργία των χώρων στάθμευσης οχημάτων σε κοινόχρηστους χώρους, εκδίδονται, μετά προηγούμενη κατάρτιση σχετικών μελετών, οι οποίες έχουν εκπονηθεί ή εγκριθεί από τις Τεχνικές Υπηρεσίες του οικείου Δήμου. Οι κανονιστικές αποφάσεις των δημοτικών ή κοινοτικών συμβουλίων που αφορούν την κυκλοφορία κοινοποιούνται στις κατά τόπους Υπηρεσίες της Τροχαίας ή στις Αστυνομικές Υπηρεσίες που ασκούν καθήκοντα Τροχαίας, καθώς και στις αρμόδιες υπηρεσίες της ΓΤενικής Γραμματείας Δημοσίων Έργων του Υπουργείου Περιβάλλοντος, Χωροταξίας και Δημοσίων ΄Εργων. Σύμφωνα δε και με το άρθρο 52 του ν. 2696/1999 (Κ.Ο.Κ.) έτσι όπως τροποποιήθηκε και ισχύει με τους ν. 3534 και 3542 /2007, :τα μέτρα που αναφέρονται στην προηγούμενη παράγραφο μπορεί να παίρνονται προσωρινά εντός και εκτός από κατοικημένες περιοχές, με απόφαση των κατά τόπους αρμόδιων Αστυνομικών Διευθύνσεων ή Διευθύνσεων Τραχαίας, όταν αυτό επιβάλλεται από ιδιαίτερους λόγους ασφάλειας ή σε έκτακτες περιπτώσει για την αντιμετώπιση μόνο τελείως προσωρινών καταστάσεων.

Επί όλων των παραπάνω έχει εκδοθεί και είναι σε ισχύ η υπ’ αριθμόν 334/28-06-2010 απόφαση του Δημοτικού Συμβουλίου Ξάνθης σύμφωνα με την οποία υφίσταται απαγόρευση της στάσης και στάθμευσης κάθε οχήματος πλην των Αστυνομικών στις οδούς \*\*\*\*\*\*\*\*\*\* & \*\*\*\*\*\*\*\* και μόνο κατά μήκος του κτιρίου της Αστυνομικής Δ/νσης. Ως προς το υπόλοιπο τμήμα των οδών επιτρέπεται μόνον η ημίωρη στάθμευση στη δεξιά πλευρά της οδού Νέστου κατά την φορά του μονόδρομου και τον καθορισμό μιας (1) θέσης για τα αναπηρικά οχήματα.

Επίσης σχετικά με την οδό \*\*\*\*\*\*\*\*\*\* τμήμα της οποίας εφάπτεται στον περιβάλλοντα χώρο του κτιρίου της Αστυνομίας, σύμφωνα με μελέτη της Διεύθυνσης Τεχνικών Υπηρεσιών του Δήμου Ξάνθης η οποία πραγματοποιήθηκε στο έτος 2009 και σύμφωνα με το Πολεοδομικό Σχέδιο της Ξάνθης, ο υφιστάμενος αυτός δρόμος βρίσκεται μέσα σε ιδιωτικό χώρο για τον οποίο, σήμερα το ΓτΔ, δεν διαθέτει τον αριθμό Κ.Α.Ε.Κ. και τα στοιχεία του ιδιοκτήτη υπέρ του οποίου καταχωρήθηκε η εγγραφή στο Κτηματολόγιο.

Η καταγγέλλουσα δεν προσκόμισε έγγραφο που να αποδεικνύει ότι η συγκεκριμένη οικοδομή διαθέτει νόμιμους χώρους στάθμευσης των οχημάτων.

**V. Διαμεσολάβηση για την επίλυση του προβλήματος**

**Δεν θίγεται δικαίωμα του δημότη.**

Όμως για τους λόγους αυτούς, ο Συμπαραστάτης του Δημότη και της Επιχείρησης ενημερώνει την καταγγέλλουσα ότι οι εμπλεκόμενοι φορείς και υπηρεσίες Διεύθυνση Τεχνικών Υπηρεσιών Δήμου Ξάνθης και Αστυνομική Διεύθυνση Ξάνθης ενημερώθηκαν νόμιμα.

Οι υπηρεσίες του Δήμου Ξάνθης θα λάβουν σχετική εισήγηση από την Αστυνομική Διεύθυνση Ξάνθης για ρύθμιση των κυκλοφοριακών ζητημάτων στην περιοχή, λόγω των αυξημένων αναγκών ασφάλειας που έχουν προκύψει.

 Ξάνθη, 07/07/2015

 Ο ΣΥΜΠΑΡΑΣΤΑΤΗΣ ΤΟΥ ΔΗΜΟΤΗ ΚΑΙ ΤΗΣ ΕΠΙΧΕΙΡΗΣΗΣ

 Ελένη Π. Αχτάρη